獅子洋隧道

獅子洋隧道係一條鐵路過江隧道，屬於廣深港客運專線一橛，跨珠江，連接廣州南沙區慶盛站同東莞虎門站。呢條隧道係中國第一條用盾構法施工嘅水下鐵路長隧，雙洞單線，左右線各長10800米，設計速度250km/h。隧道喺小虎瀝、沙仔瀝、獅子洋等水道底下穿行。2007年11月開工，開工嗰時預計2009年4月竣工，但竣工時間一再推遲。2010年12月10號左線貫通。2011年3月12號，右線貫通，廣深港客運專線獅子洋隧道噉就實現全線貫通。

廣深港高速鐵路
廣州橋隧
東莞橋隧
珠江橋隧